
METODICKÝ LIST

Téma: Plytvanie potravinami
Aktivita: Dotazníkový prieskum v školskej jedálni
1. Cieľ, zameranie aktivity: aktivita je zameraná na získanie prehľadu resp. analýzu, ako žiaci plytvajú potravinami, aké množstvá nedojedeného obeda zanechávajú v školskej jedálni a aké sú ich dôvody. Zároveň aktivita podporuje komunikačné zručnosti žiakov, kladie dôraz na správne zvolené otázky a umožňuje žiakom analyzovať problém, vyhodnotiť ho a následne podať aj navrhované opatrenia. 
2. Vyučovací predmet:  Biológia, 7. ročník, TC: Tráviaca sústava, téma: Zásady správnej výživy. 
3. Pomôcky:  papier, pero, kopírka, PC
4. Príprava:  

a) Príprava dotazníka (vhodná formulácia otázok), skopírovanie materiálu

b) Realizácia dotazníka v školskej jedálni

c) Vyhodnotenie dotazníka a interpretácia výsledkov
5. Postup / Realizácia:  realizácia prebieha v školskej jedálni po vyučovaní v čase obeda. Anketárky oslovia spolužiakov, ktorí odchádzajú odovzdať skonzumovaný obed a poprosia ich o spoluprácu resp. Vyplnenie dotazníka.
6. Zhrnutie: Žiaci si uvedomia svoje dôvody, prečo nedojedajú obed. Náprava môže po vyhodnotení dotazníka nastať aj v samotnej kuchyni, pokiaľ varí málo chutne pre žiakov, ale aj u žiakov, ktorí sa väčšinou ponáhľajú a pod. Tému je možné ďalej so žiakmi diskutovať aj z ekonomického dôvodu, nakoľko tejto aktivite môže predchádzať rozhovor s vedúcou školskej jedálne, kde je možné zdokumentovať náklady na prípravu obedov, ako aj náklady súvisiace s likvidáciou nedojedenej stravy vrátane jej hodnoty.
7. Prílohy: dotazník
 

